# Arvydas Pocius (1958)

### Straipsnis iš Vikipedijos, laisvosios enciklopedijos.

Arvydas Pocius (g. 1958 m. gegužės 30 d.) – teisininkas, iki 2007 m. dirbęs Valstybės saugumo departamento generaliniu direktoriumi.

## [taisyti] Biografija

1976-1981 m. mokėsi Vilniaus universiteto Teisės fakultete, įgijo teisininko specialybę. 1981-1983 m. – dirbo Trakų rajono prokuratūroje stažuotoju, prokuratūros tardytoju. 1983-1987 m. – Šiaulių rajono prokuratūroje prokuroro padėjėjas. 1987-1992 m. – Šakių rajono prokuratūros vyriausiasis prokuroras. 1989 m. gruodžio 26 d. bandydant išvengti būtinosios dvejų metų karinės tarnybos buvo įtrauktas į KGB rezervą.[1] 1992-1995 m. – Marijampolės miesto ir rajono prokuratūros vyriausiasis prokuroras. 1995-1999 m. – Marijampolės rajono apylinkės prokuratūros vyriausiasis prokuroras. 1999 m. spalio 4 d. tapo Valstybės saugumo departamento generalinio direktoriaus pavaduotoju. 2001 m. gavo Valstybės saugumo departamento pulkininko laipsnį, 2002 m. – Valstybės saugumo departamento saugumo vyresniojo valstybės patarėjo tarnybinį rangą.

## [taisyti] Darbas VSD

Arvydas Pocius Valstybės saugumo departamento generaliniu direktoriumi Lietuvos Respublikos Prezidento dekretu buvo paskirtas 2004 m. balandžio 30 dieną.

2006 m. gruodžio 22 d. Arvydas Pocius įteikė Prezidentui Valdui Adamkui pareiškimą dėl atsistatydinimo iš Valstybės saugumo departamento generalinio direktoriaus pareigų. Jam buvo pavesta ir toliau laikinai eiti pareigas.

2007 m. kovo 15 d. Seimas balsavo dėl A. Pociaus atleidimo, tačiau jis baigėsi Saugumo vadovo pergale. Lemiami balsai buvo pareikšti Darbo partijos, kuri anksčiau buvo už pareigūno atleidimą, o jų apsisprendimą pakeitė prieštaringai vertinama Pociaus kalba Seimo salėje.

Skandalingame pranešime A. Pocius paskelbė informaciją, kad keli saugumiečiai perdavė ar net pardavė informaciją apie „Mažeikių naftą“ privatizavimą. Taip pat jis kaltino Seimo nacionalinio saugumo ir ginybos komiteto vadovą Algimantą Matulevičių bendradarbiavus su sovietų saugumo tarnyba KGB. Listracijos komisija ištyrė, kad šie kaltinimai neturi pagrindo. Taip pat, jau balandžio 9 d., A. Pocius pranešė negalįs pagrįsti ir „perdavimo ar net pardavimo“ nuogastavimų.

2007 m. gegužės 10 d. Seimas pritarė Arvydo Pociaus atleidimui iš Valstybės saugumo departamento (VSD) generalinio direktoriaus pareigų.

## [taisyti] Kritika

Piliečių Santalkos judėjimas išsiuntė viešą laišką Lietuvos Respublikos generaliniam prokurorui, kuriame prašyta pradėti ikiteisminį tyrimą dėl per Andrių Penkauską viešai paskleistų melagingų A. Pociaus ir jo pavaduotojo Dainiaus Dabašinsko prasimanymų, kad jų kolega V. Pociūnas iškrito pro langą, kai girtas mėgino nusišlapinti nuo palangės. [2] Po prašymų pasirašė svarbūs lietuvos kultūros žmonės, tokie kaip Leonidas Donskis, Petras Repšys, Arūnas Sverdiolas, Donatas Katkus, Kazys Saja, Nijolė Sadūnaitė, Andrius Mamontovas ir kt..

Vyriausiosioji tarnybinės etikos komisija pripažino, kad A. Pocius pažeidė Viešųjų ir privačių interesų derinimo valstybės tarnyboje įstatymą, kai 2007 m. Seime pradėjus A.Pociaus atstatydinimo procedūrą paaiškėjo, kad jis ruošiasi privatizuoti tarnybinį butą už dukart mažesnę nei rinkos kainą. Anksčiau A. Pocius žiniasklaidai neigė privatizuojantis tarnybinį būstą.

## [taisyti] Išnašos

1. ↑ Seimo laikinosios komisijos Lietuvos Respublikos Seimo Pirmininko pavaduotojo Alfredo Pekeliūno, valstybės saugumo departamento generalinio direktoriaus Arvydo Pociaus ir užsienio reikalų ministro Antano Valionio buvimo SSRS valstybės saugumo komiteto rezervo sąrašuose faktams ir aplinkybėms ištirti išvados, patvirtintos Seimo 2005 m. kovo 17 d. nutarimu X-135 [1]
2. ↑ www.santalka.lt Santalkos ir kultūros žmonių viešas laiškas Lietuvos Respublikos generaliniam prokurorui 2007-07-05

## [taisyti] Šaltiniai

- Seimo nutarimo „Dėl Lietuvos Respublikos valstybės saugumo departamento generalinio direktoriaus skyrimo“ projekto PRIEDAS (Arvydo Pociaus biografija)

Pirmtakas Mečys Laurinkus | VSD generalinis direktorius 2004 balandžio 30 - 2007 birželio 12 | Įpėdinis Povilas Malakauskas

| Šis straipsnis apie asmenybę yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../a/r/v/Arvydas_Pocius_%281958%29_d752.html"

Kategorijos: Nepilni Biografijos | Lietuvos prokurorai | VSD vadovai

##### Views

- Straipsnis
- Aptarimas
- Dabartinė versija

##### Paieška